Úradný vestník L 025 , 29/01/2002 S. 0018 - 0021



Nariadenie Rady (ES) č. 154/2002 z 21. januára 2002, ktoré mení a dopĺňa nariadenie (EHS) č. 2358/71 o spoločnej organizácii trhu s osivom a stanovuje pomoc poskytovanú sektoru osív pre hospodárske roky 2002/2003 a 2003/2004 RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže: (1) Článok 3 (2) nariadenia (EHS) č. 2358/71 [4] stanovuje, že suma pomoci sa musí určiť zohľadnením, inter alia, potreby zabezpečiť rovnováhu medzi objemom požadovanej produkcie v spoločenstve a množstvom, s ktorým je možné obchodovať. Od žatvy roku 1994/1995 produkcia a vývoz osiva neprestajne stúpali, pričom zásoby osiva v spoločenstve dosiahli úroveň, ktorá pravdepodobne ovplyvní rovnováhu na trhu s osivom. (2) Preto existujú dôvody na zavedenie mechanizmu, ktorý bude stabilizovať produkciu osiva okrem osiva ryže, pre ktoré už takýto mechanizmus existuje. Stabilizačný mechanizmus osiva, okrem osiva ryže, by mal stanoviť maximálne množstvo osiva, na ktoré je možné poskytovať pomoc, určené na základe reprezentatívneho priemerného dopestovaného množstva počas minulého referenčného obdobia a tiež maržu, aby sa tak zohľadnili cyklické výkyvy, ktoré charakterizujú produkciu osiva. Je potrebné tiež vytvoriť podmienky, ktoré umožnia vývoj alebo zachovanie životaschopných malých výrobných sektorov zaručením minimálneho množstva členským štátom, kde je nízka alebo žiadna produkcia osiva. (3) Príloha k nariadeniu (EHS) č. 2358/71 uvádza vysoko perzistentné odrody Lolium perenne L., neskorých alebo stredne neskorých, nových a iných odrôd a nízko perzistentných odrôd, stredne neskorých, stredne skorých alebo skorých. Keďže už ceny týchto odrôd na vonkajších trhoch neoprávňujú toto rozlišovanie, rozlišovanie medzi tromi rôznymi skupinami odrôd Lolium perenne L. by sa malo zrušiť a mala by sa stanoviť jednotná sadzba pomoci. (4) Pri existujúcej i perspektívnej situácii na trhu spoločenstva nemajú producenti zaručenú návratnosť z osiva, ktorého zoznam je uvedený v prílohe k nariadeniu (EHS) č. 2358/71, s ktorým sa bude obchodovať v rokoch 2002/2003 a 2003/2004. Mala by sa poskytnúť pomoc na produkciu týchto osív. (5) Článok 3 (2) nariadenia (EHS) č. 2358/71 stanovuje, že keď je pomoc určená, mala by sa na jednej strane zohľadniť potreba zabezpečenia rovnováhy medzi produkciou a odbytom tejto produkcie v spoločenstve a medzi cenami za tieto produkty na vonkajších trhoch na strane druhej. (6) Uplatňovanie týchto kritérií vedie k určeniu pomoci uplatniteľnej na hospodárske roky 2002/2003 a 2003/2004 na úrovniach stanovených v prílohe. (7) Mali by sa prijať opatrenia potrebné na implementáciu tohto nariadenia v súlade s rozhodnutím Rady č. 1999/468/ES z 28. júna 1999, ktorým sa ustanovujú postupy na uplatnenie vykonávacích právomocí delegovaných na Komisiu [5], PRIJALA TOTO NARIADENIE: Článok 1 Týmto sa mení a dopĺňa nariadenie (EHS) č. 2358/71 nasledovne: 1. Článok 3 (4a) sa nahrádza nasledujúcim textom: "4a. Maximálne množstvo osiva, na ktoré je splatná pomoc spoločenstva, sa stanovuje v súlade s postupom, ktorý uvádza odstavec 5. Toto množstvo sa musí rozdeliť medzi produkujúcimi členskými štátmi. Maximálne množstvo osiva, okrem osiva ryže, na ktoré je splatná pomoc, sa musí rovnať súčtu množstiev týkajúcich sa každého členského štátu, ktoré sú stanovené na základe priemeru dopestovaných množstiev, ktoré sa berú do úvahy za hospodárske roky 1996/1997 až 2000/2001 plus 5 %. Ak množstvo stanovené pre členský štát podľa druhého pododseku neprekračuje 800 ton, tomuto členskému štátu sa poskytne prídavné množstvo 300 ton. Ak celkový súčet množstiev osiva, okrem osiva ryže, na ktoré je možné poskytnúť pomoc produkujúcemu členskému štátu, prekročí maximálne množstvo stanovené spoločenstvom, zníži sa pomoc pre nasledujúci hospodársky rok každému zainteresovanému členskému štátu proporcionálne k množstvu, ktorým prekročil svoju kvótu, pričom sa zohľadnia množstvá nevyužité členskými štátmi. V takomto prípade Komisia stanoví percentuálne podiely zníženia uplatniteľné na každý produkujúci členský štát." 2. Článok 10 sa vypúšťa. 3. Článok 11 sa nahrádza nasledujúcim textom: "Článok 11 1. Komisii bude pomáhať Riadiaci výbor pre osivo (ďalej len "výbor") 2. V prípade odkazu na tento odstavec budú platiť články 4 a 7 rozhodnutia č. 1999/468/ES. Obdobie uvedené v článku 4 (3) rozhodnutia č. 1999/468/ES sa stanovuje na jeden mesiac. 3. Výbor prijme svoj rokovací poriadok." Článok 2 Pomoc udelená sektoru osiva v zmysle článku 3 nariadenia (EHS) č. 2358/71 pre hospodárske roky 2002/2003 a 2003/2004 bude taká, ako stanovuje príloha k tomuto nariadeniu. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. júla 2002. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. januára 2002 Za Radu predseda M. Arias Cañete [1] Ú. v. ES C 213 E, 31.7.2001, s. 249. [2] Stanovisko dodané 11. decembra 2001 (ešte neuverejnené v Úradnom vestníku). [3] Ú. v. ES C 311, 7.11.2001, s. 30. [4] Ú. v. ES L 246, 5.11.1971, s. 1. Nariadenie naposledy zmenené a doplnené nariadením (ES) č. 2371/2000 (Ú. v. ES 275, 23.10.2000, s. 1). [5] Ú. v. ES L 184, 17.7.1999, s. 23. -------------------------------------------------- PRÍLOHA Hospodárske roky 2002/2003 a 2003/2004 Pomoc uplatniteľná v spoločenstve (EUR/100 kg) | Kód KN | Opis | Suma pomoci | 2002/2003 | 2003/2004 | 1.CERES 10019010 | Triticum spelta L. | 14,37 | 14,37 | 10061010 | Oryza sativa L. | | | | —dlhozrnné odrody, ktorých dĺžka zrna prekračuje 6,0 milimetrov a s pomerom dĺžky k šírke väčším ako alebo rovnajúcim sa 3 | 17,27 | 17,27 | | —iné odrody, dĺžka zrna ktorých prekračuje, neprekračuje, alebo sa rovná 6 milimetrom a s pomerom dľžky k šírke menej ako 3 | 14,85 | 14,85 | 2.OLEAGINEAE ex12040010 | Linum usitatissimum L. (vláknitý ľan) | 28,38 | 28,38 | ex12040010 | Linum usitatissimum L. (semenný ľan) | 22,46 | 22,46 | ex12079910 | Cannabis sativa L. (odrody s obsahom THC, ktorý neprekračuje 0,2 %) | 20,53 | 20,53 | 3.Gramineae ex12092910 | Agrostis canina L. | 75,95 | 75,95 | ex12092910 | Agrostis gigantea Roth. | 75,95 | 75,95 | ex12092910 | Agrostis stolonifera L. | 75,95 | 75,95 | ex12092910 | Agrostis capillaris L. | 75,95 | 75,95 | ex12092980 | Arrhenatherum elatius (L.) P. Beauv. ex J.S. a K.B. Presl. | 67,14 | 67,14 | ex12092910 | Dactylis glomerata L. | 52,77 | 52,77 | ex12092380 | Festuca arundinacea Schreb. | 58,93 | 58,93 | ex12092380 | Festuca ovina L. | 43,59 | 43,59 | 12092311 | Festuca pratensis Huds. | 43,59 | 43,59 | 12092315 | Festuca rubra L. | 36,83 | 36,83 | ex12092980 | Festulolium | 32,36 | 32,36 | 12092510 | Lolium multiflorum Lam. | 21,13 | 21,13 | 12092590 | Lolium perenne L. | 30,99 | 30,99 | ex12092980 | Lolium x boucheanum Kunth | 21,13 | 21,13 | ex12092980 | Phleum Bertolinii (DC) | 50,96 | 50,96 | 12092600 | Phleum pratense L. | 83,56 | 83,56 | ex12092980 | Poa nemoralis L. | 38,88 | 38,88 | 12092400 | Poa pratensis L. | 38,52 | 38,52 | ex12092910 | Poa palustris a Poa trivialis L. | 38,88 | 38,88 | 4.LEGUMINOSAE ex12092980 | Hedysarum coronarium L. | 36,47 | 36,47 | ex12092980 | Medicago lupulina L. | 31,88 | 31,88 | ex12092100 | Medicago sativa L. (ekotypy) | 22,10 | 22,10 | ex12092100 | Medicago sativa L. (odrody) | 36,59 | 36,59 | ex12092980 | Onobrichis viciifolia Scop. | 20,04 | 20,04 | ex07131010 | Pisum sativum L. (partim) (hrach poľný) | 0 | 0 | ex12092280 | Trifolium alexandrinum L. | 45,76 | 45,76 | ex12092280 | Trifolium hybridum L. | 45,89 | 45,89 | ex12092280 | Trifolium incarnatum L. | 45,76 | 45,76 | 12092210 | Trifolium pratense L. | 53,49 | 53,49 | ex12092280 | Trifolium repens L. | 75,11 | 75,11 | ex12092280 | Trifolium repens L. var. Giganteum | 70,76 | 70,76 | ex12092280 | Trifolium resupinatum L. | 45,76 | 45,76 | ex07135010 | Vicia faba L. (partim) (poľný bôb) | 0 | 0 | ex12092910 | Vicia sativa L. | 30,67 | 30,67 | ex12092910 | Vicia villosa Roth. | 24,03 | 24,03 | --------------------------------------------------